Baithuti ka bontsi ba tlogela sekoe
Baithuti ba le lesome le boraro ba sekole sa magare sa Nkange kwa kgaolong potlana ya Tutume, ba dule mo sekoleng ka lebaka la boimana dikgwedi tse di ferang bongwe tse d fetileng. Mafoko ao a builw ke mogokgo wa sekole seo sa Nkange, Rre Kgopotso Mphuthe, fa a ne a lekodisa ka dikgwetlho tse ba nang natso mo sekoleng. Rre Mphuthe a re se se ngomolang pelo ke gore bana bao ba imisiwa ke batho ba sele ga go na epe kgang e mo go yone, moithuti a imisitsweng yo mongwe. O ile a gwetlha batsadi go tsibogela kgang ya boimana jwa baithuti ka dipalo di nna di oketsega ngwaga le ngwaga gape go ama maduo a sekole. Mogokgo o ile a re kgwetlho nngwe e ba nang le yone ke ya baithuti ba ba tsamaya sekgele se seleele go ya sekole, a re seo se ama maduo a bana ka ba goroga ba lapile mme ba se ke ba kgone go reetsa sentle. O tlhalositse fa sekole se dira sentle mo dithutong gammogo le mo metshamekong. A re sekole se mo maemong a ntlha mo maduong a lekwalo la boraro a ngogola mo kgaolong ya Tutume, e bile ba ne ba atswiwa ka madi a kana ka P20 000 le P10 000 wa sekole se se itikeleng. Sebui sa tlotla sa letsatsi leo, mmueledi wa kompone ya Isaac Seloko and company, Rre Isaac Seloko o ne a gwetlha baithuti go tlhoafalela dithuto tsa bone. Rre Seloko o ile a re fa ba le mo botshelong ba tshwanetse go lora ba tshwana le bangwe bahumi ka jalo seo se tlaa ba rotloetsa gore ba kgone go ipetlela tsela ya botshelo ba sa le bannyenyane. O ile a ba kgothatsa go senka dikitso kana go dira dipatlisiso mo maranyaneng a sesha go leka go anywa kitso. A re bone ba sego ka ga ba tshwane nako ya bone ka gone go se na maranyane le one motlakase mme ba kgonne go fitlhelela maikaelelo a bone ntswa ba ne ba lebanwe ke dikgwetlho tse di kalo. Sekole sa Nkange se amogela baithuti ba ba tswang kwa metseng ya Senete, Mabua, Changate le Nkange. BOKHUTLO